**Давлат тиббий суғуртаси жамғармаси методология бўлими томонидан   
2025 йил 07-11 апрель кунлари амалга оширилган ишлар**

**ҲИСОБОТИ**

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида” буйруқ лойиҳаси ҳамда “Даволаш-профилактика муассасаларида тиббий ёрдам сифатини назорат қилиш ва клиник жиҳатдан асосланганлигини текшириш тартиби ҳамда тиббиёт муассасалари фаолиятини баҳоловчи индикаторлар тўғрисидаги НИЗОМ” лойиҳаси қайта кўриб чиқилди, тегишли ўзгаришлар киритилди ва Соғлиқни сақлаш вазирлигига тақдим этилди.
3. ПҚ-311-сон қарор ижросини таъминлаш мақсадида ДТСЖ нинг   
   14 та ҳудудий бўлинмалари томонидан олиб борилаётган "Маҳаллабай тарғибот-ташвиқот" тадбирлари ўтказилиши назорати олиб борилмоқда.
4. Ҳудудий бўлинмалар фаолиятини мувофиқлаштириш бўлими ходимлари билан биргаликда тиббиёт муассасалари ва Жамғарма ўртасида ўзаро муносабатлар тезис хужжат лойихаси дастлабки формати тайёрланди.
5. Жамғарма ходимларига “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида”ги буйруқ моҳиятини тушунтириш мақсадида презентация тайёрлаш жараёни давом этмоқда.
6. Мустақил давлатлар ҳамдўстлиги ижроия қўмитаси томонидан тақдим этилган МДҲ иштирокчи – давлатлари ўртасида меҳнаткаш-мигрантлар ва уларнинг оила аъзоларини тиббий суғурталаш масалалари бўйича ҳамкорлик тўғрисидаги Битим лойиҳаси юзасидан Қозоғистон ва Тожикистон Республикалари томонидан берилган таклифлар кўриб чиқилди ,тегишли таклифлар тайёрланди ҳамда қўмита томонидан ташкиллаштирилган ZOOM платформаси орқали ВКА семинар учрашувида қатнашилди.
7. Тошкент шаҳридаги туғруқ комплексларини янги усули билан молиялаштириш бўйича Низом лойиҳасини ишлаб чиқиш жараёни давом этмоқда.
8. Жамғарманинг 5 йиллигига бағишланган журнал учун дастлабки тузилма маълумотлар тайёрлаш жараёни давом этмоқда.
9. Айрим ҳужжатлар Ҳудудий бўлинмалар фаолиятини мувофиқлаштириш бўлими бош мутахассиси билан кўриб чиқилди.
10. Соғлиқни сақлаш вазирлиги Лойиҳалар офиси ҳодимлари билан биргаликда “Тиббиёт ҳодимлари меҳнатига ҳақ тўлаш тартиби ва шартлари тўғрисида” Вазирлар Махкамаси қарори лойихаси ишлаб чиқилмоқда.
11. “Давлат тиббий суғуртаси жамғармаси тизимида молиялаштириш механизмларини янада такомиллаштириш чора-тадбирлари тўғрисида” Вазирлар Маҳкамаси қарор лойиҳасига ўзгартириш ва қўшимчалар киритилмоқда.
12. Давлат тиббий суғуртаси жамғармаси халқаро муносабатлар бўлими томонидан ташкиллаштирилган “ Азарбайжон Республикасида мажбурий тиббий суғурта, молиялаштириш механизмлари” мавзусидаги АСЖ мутахассислари билан ZOOM платформаси орқали ВКА семинар учрашувида иштирок этилди.
13. “Давлат ва нодавлат тиббиёт ташкилотларида Ўзбекистон Республикаси Давлат бюджети маблағлари ҳисобидан тиббий ёрдам кўрсатиш  
    тартиби тўғрисидаги” Низомни тасдиқлаш ҳақида Ўзбекистон Республикаси Вазирлар Маҳкамасининг қарори- лойихаси қайта кўриб чиқилди, таклиф ва ўзгартиришлар киритилди.
14. Соғлиқни сақлаш электрон тизими DMED платформаси томонидан илк бора тақдим этилган “Илова 2. Бириктирилган аҳоли ёш-жинс кўрсатгичлари” электрон маълумотлар базаси устида ишлар олиб борилди. Жумладан, маълумотлар базасининг структураси, таҳлил имконияти ҳамда ишончлилиги бўйича танқидий кўриб чиқилди ва 8 та иловадан мавжуд таклифлар ишлаб чиқилди. Тайёрланган таклиф ва талаблар юзасидан Соғлиқни сақлаш электрон тизими DMED платформасига расмий хат тайёрланмоқда.
15. Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида”ги 2024 йил 5-сентябрдаги ПҚ-311-сонли қарорининг 2-иловасида Давлат тиббий суғуртаси тизимида туман (шаҳар) ва вилоят даражасида кафолатланган пакет доирасида режали стационар тиббий ёрдамни бепул олиш ҳуқуқига эга шахслар тўғрисида «Электрон соғлиқни сақлаш» ахборот тизимига узатиладиган маълумотлар бир қатор вазирлик ва идоралардан электрон ахборот тизимларининг интеграцияси юзасидан Давлат ахборот тизимларини яратиш ва қўллаб қувватлаш бўйича ягона интегратор “UZINFOCOM” га расмий хат билан мурожаат қилинди.
16. Тиббий хизматлар тарифлари (коэффициент) ни ишлаб чиқиш ва Давлат тиббий суғуртаси қонунини ишлаб чиқиш йўналишида ҳозирда ССВда фаолият олиб бораётган Туркия давлати тиббий суғуртаси халқаро маслаҳатчиси Dr.Hasan Çağıl Ahmet Cemil билан расмий ва норасмий учрашувларда қатнашиб келинмоқда. Жумладан ушбу ҳафта давомида ҳудудий давлат ва нодавлат тиббиёт муассасалари тарифлари жамланди ва тақдим этилди.
17. Давлат тиббий суғуртаси жамғармаси ижро этувчи директори   
    З. Эрматовга “Payment Methods and Recent Reforms in Strategic Purchasing   
    in Uzbekistan” мавзусида презентация тайёрланди.
18. Туркия тиббий суғурта тизими томонидан Ўзбекистонга бириктирилган халқаро маслаҳатчи Dr.Hasan Çağıl Ahmet Cemil билан “Давлат тиббий суғуртаси тўғрисида Қонун” ҳужжат лойиҳасининг таркибий тузилмаси бўйича муҳокамаси ўтказилди.

**Методология бўлими**

**бошлиғи ўринбосари М. Эргашева**